Jaan Terasmäe

Jaan Terasmäe (kuni 20. jaanuarini 1936 Jaan Rosahttps://www.digar.ee/viewer/et/nlib-digar:376237/323473/page/14; 28. mai 1926 Salla vald, Virumaa – 20. jaanuar 1998 Saint Catharines, Ontario, Kanada) oli eesti päritolu Kanada geoloog (kvaternaarigeoloog). 

Terasmäe avaldas uurimusi kvaternaarigeoloogia, palünoloogia ja paleoökoloogia alalt. Ta on 8 aastat toimetanud ajakirja Quaternary Research in Canada. 

Aastatel 1984–1985 oli ta Kanada Palünoloogide Assotsiatsiooni president. 

Elukäik
Ta lõpetas 1942. aastal Tallinna Reaalkooli ja põgenes 1944. aastal Rootsi. Pärast Uppsala Ülikooli lõpetamist 1951. aastal siirdus Kanadasse. 1955. aastal sai ta Hamiltonis McMasteri Ülikoolist doktorikraadi (dr. phil.).

Aastatel 1955–1967 töötas Terasmäe Kanada Geoloogiateenistuses Pleistotseeni Palünoloogia Laboratooriumi juhatajana, aastatel 1968–1991 töötas ta Kanada ülikoolides, sealhulgas professorina Saint Catharines'is asuvas Brocki Ülikoolis (aastast 1991 emeriitprofessor).

Tunnustus
1977 – valiti Kanada Kuningliku Seltsi liikmeks

 Isiklikku 
Jaan Terasmäe isa on Enn Terasmäe.

Publikatsioone
"Notes on latequaternary climatic changes in Canada". – Annals of the New York Academy of Sciences 95 (1), 1961.
"Some problems of the quaternary palynology in the western mainland region of the Canadian Arctic" (1968)
"Quaternary palynology – its scope, problems and potential uses". – Geoscience and Man 1, 1970

Viited

 Kirjandus 
Nancy C. Doubleday [Weeks], John P. Smol, R. J. Mott, Roger N. McNeely. "Dr. Jaan Terasmäe (1926–1998), professor emeeritus, Brock University : remembered". – Journal of Paleolimnology 20 (3), 1998 

Kategooria:Kanada teadlased
Kategooria:Eestlased Kanadas
Kategooria:Geoloogid
Kategooria:Tallinna Reaalkooli vilistlased
Kategooria:Uppsala Ülikooli vilistlased
Kategooria:McMasteri Ülikooli vilistlased
Kategooria:Sündinud 1926
Kategooria:Surnud 1998